stanford-oval/wikipedia huggingface dataset:
โจจิ๋น
ครอบครัว

บุตรชาย โจซอง
| ด ค กบุคคลสำคัญในยุคสิ้นราชวงศ์ฮั่น (ค> ศ. 189-220) |
| --- | --- |
จักรพรรดิ:  จักรพรรดิฮั่นหลิง (พระเจ้าเลนเต้)  จักรพรรดิฮั่นเซ่า (หองจูเปียน)  จักรพรรดิฮั่นเซี่ยน (พระเจ้าเหี้ยนเต้/หองจูเหียบ) 
พระมเหสีและพระสนม:  พระนางตังไทฮอ  พระนางโฮเฮา  พระสนมอองบีหยิน  พระสนมถัง  พระนางฮกเฮา  พระสนมตังกุยฮุย  พระนางโจเฮา 
ผู้สำเร็จราชการ:  โฮจิ๋น  ตั๋งโต๊ะ  อ้องอุ้น  ลิฉุย  กุยกี  โจโฉ  โจผี 
ขุนศึก:  กองซุนก๋ง  กองซุนของ  กองซุนจ้าน  กองซุนตู้  กิมสวน  โกกัน  ขงมอ  ขงหยง  เค้าก๋อง  เงียมแปะฮอ  จางหอง  ฉกหยง  ชื่อเซี่ย  ซุนกวน  ซุนเกี๋ยน  ซุนเซ็ก  เต๊งหงวน  เตียวก๊ก  เตียวสิ้ว  เตียวหอม  เตียวฬ่อ  เตียวเอี๋ยง  เตียวเอี๋ยน  โตเกี๋ยม  เปาสิ้น  เปียนจาง  ม้าเฉียว  ม้าเท้ง  ลิโป้  เล่ากี๋  เล่าจ๋อง  เล่าเจี้ยง  เล่าเตา  เล่าปี่  เล่าเปียว  เล่าเอี๋ยน  หลิวสฺวิน  เล่าหงี  เล่าอิ้ว  หันซุย  อ้วนซง  อ้วนถำ  อ้วนสุด  อ้วนเสี้ยว  อ้วนอุ๋ย  อ้วนฮี  อองของ  อองลอง  เอียวฉิว  ฮันเหียน  ฮันฮก 
ขุนนางฝ่ายพลเรือน:  กองซุนอวด  กันหยง  กากุ๋ย  กาเซี่ยง  กัวเต๋า  กุยแก  เก๊งเหลียง  เก๊งอวด  เกียวก๊กโล  โกกัน  เขาเฉียว  เขาฮิว  งอสิด  จงฮิว  จิวยี่  จูกัดกิ๋น  จูกัดเหลียง (ขงเบ้ง)  จูฮี  โจโก๋  ชีสิว  ชีซี  ซัวหยง  ซินเป๋ง  ซินผี  ซุนเขียน  ซุนฮก  ซุนฮิว  ซุยตำ  ตังสิน  ตันก๋ง  เต๊งไก๋  เตียนห้อง  เตียวกั๋ง  เตียวเจียว  เตียวเมา  เตียวสง  เตียวอุ๋น  เตียวเหียน  เทียหยก  บังทอง  บิต๊ก  บิฮอง  มอกาย  ม้าเลี้ยง  ลกซุน  ลิยู  ลิห้อม  ลู่คัง  เล่าจ๋อง  เล่าต้าย  เล่าฮก  โลซก  โลติด  สิมโพย  สุมาหลัง  สุมาหอง  สุมาจุ้น  สุมาอี้  หวดเจ้ง  อ๋องก้าย  อ้วนอิ๋น  อ้วนอุ๋ย  อองสิ้ว  อองซัน  อุยของ  เอียวสิ้ว  ฮองกี๋  ฮัวหิม  แฮหัวอัน 
ขุนนางฝ่ายทหาร:  กวนเป๋ง  กวนอู  กิเหลง  กำเหลง  กุยห้วย  เกียงขิม  โกซุ่น  โกลำ  เคาทู  ชัวมอ  งอเก๋ง  งออี้  งอหลัน  งักจิ้น  งันเหลียง  งิวขิ้ม  งิวฮู  งุยซก  เงียมหงัน  เงียมอี๋  จงป้า  จิวท่าย  จิวซุน  จิวอิ๋น  เจียวขิม  จูล่ง  จูตี  จูหวน  จูเหลง  จูเหียน  โจจิ๋น  โจเจียง  โจซุน  โจป้า  โจเมา  โจเสง  โจหยิน  โจหอง  โจฮิว  ชีเซ่ง  ซงเหียน  ซิหลง  ซีเอ๋ง  ซุนเกียว  ซุนเจ้ง  ซุนเซียง  ซุนเปิน  ซุนฟู่  โซหุย  ตังสิด  ตันเซ็ก  ตันบู  เตงฮอง  เตียนอุย  เตียวคับ  เตียวเจ  เตียวเลี้ยว  เตียวหยิม  เตียวหุย  เตียวอุ๋น  เตียวโอย  เทียเภา  ไทสูจู้  บังเต๊ก  บุนทิว  บุนเพ่ง  เบ้งตัด  เปาจิด  เปาสูหยิน  พัวเจี้ยง  ม้าต๋ง  ม้าเทียด  ม้าฮิว  ลิซก  ลิเงียม  ลิเตียน  ลิกอง  ลิบอง  ลิบ้อง  ลิต้าย  ลิอุยหอง  ลีถอง  เล่งโฉ  เล่งทอง  เล่ากี๋  เล่าชุน  เล่าผวน  เล่าเพ็ก  เล่าฮอง  เลียงหิน  เลียวฮัว  วัวเหลง  หมันทอง  หวนเตียว  หลันเป้ง  หองจอ  หันเซียม  อองเป๋ง  อ่องหอง  อิกิ๋ม  อิเขง  อินเล้  อุยก๋วน  อุยกาย  อุยเอี๋ยน  เอียวฮอง  ฮองตง  ฮองฮูสง  ฮันต๋ง  ฮันโฮ  ฮัวหยง  เฮาเฉีย  เฮาเสง  แฮหัวตุ้น  แฮหัวเอี๋ยน 
สตรีสำคัญ:  กำฮูหยิน  งอฮูหยิน  จาง ชุนหัว  ชัวฮูหยิน  ซัวเอี๋ยม  ซินเหียนเอ๋ง  ซุนฮูหยิน  ไต้เกี้ยว  บิฮูหยิน  เปียนสี  ปู้ฮูหยิน  ลิหลิงฉี  เสียวเกี้ยว  หวังอี้  อุ๋ยซี  เอียนสี 
บุคคลสำคัญอื่น ๆ:  กวนลอ  เกียดเป๋ง  เกียนสิด  จางจ้งจิ่ง  เจียวก้าน  โจงั่ง  โจจู๋  โจฉอง  โจหิม  โจสิด  ชิวลี่จฺวี  ซุนของ  เตียนติ๋ว  ปื่งเหยฺวียน  เป๊กตุ้น  ยีเอ๋ง  สิบขันที  สุมาเต๊กโช  หลิวเป้า  อิเกียด  อุยสิง่าน  ฮัวโต๋
โจรสลัดบาร์บารี

เฮย์เรดดิน บาร์บารอสซา
โจรสลัดบาร์บารี (อังกฤษ: Barbary corsairs) เป็นโจรสลัดมุสลิมที่ก่อความไม่สงบในบริเวณแอฟริกาเหนือตั้งแต่คริสต์ศตวรรษที่ 11 ระหว่างสงครามครูเสดจนกระทั่งถึงต้นคริสต์ศตวรรษที่ 19 บาร์บารีตั้งหลักแหล่งอยู่ตามเมืองท่าทางตอนเหนือของแอฟริกาเช่นตูนิส ตริโปลี แอลเจียร์ส ซาเล และเมืองท่าในโมร็อกโก และมักจะทำการรังควานในบริเวณฝั่งทะเลบาร์บารี  เหยื่อของบาร์บารีอยู่ในทะเลเมดิเตอเรเนียน ทางตอนใต้ตามชายฝั่งทะเลทางด้านมหาสมุทรแอตแลนติกของแอฟริกาตะวันตก และ ทางตอนเหนือของมหาสมุทรแอตแลนติกไปจนถึงไอซ์แลนด์ บาร์บารีมักจะเลือกโจมตีเรือของชาวยุโรปตะวันตกทางตะวันตกของทะเลเมดิเตอเรเนียน นอกจากนั้นก็ยังทำการโจมตีเมืองชายฝั่งทะเลของยุโรปและจับคริสเตียนเป็นทาสเพื่อขายให้แก่อิสลามในบริเวณเช่นแอลจีเรีย และ โมร็อกโก
การโจมตีของบาร์บารีต่อเรือฝรั่งเศส สเปน และอังกฤษ และตามชายฝั่งทะเลในสเปนและอิตาลีทำให้ผู้คนละทิ้งจากบริเวณต่างๆ เหล่านั้นจนกระทั่งมาถึงคริสต์ศตวรรษที่  19 ระหว่างคริสต์ศตวรรษที่ 16 ถึงคริสต์ศตวรรษที่ 19 โจรสลัดบาร์บารีจับชาวยุโรปราว 800,000 ถึง 1.25 ล้านคนไปเป็นทาส ส่วนใหญ่จากหมู่บ้านตามชายฝั่งทะเลในอิตาลี สเปน และ โปรตุเกส และบางครั้งก็ในฝรั่งเศส อังกฤษ เนเธอร์แลนด์ ไอร์แลนด์ และไอซ์แลนด์ และบางครั้งก็ไปถึงอเมริกาเหนือ บาร์บารีที่มีชื่อเสียงที่สุดคือเฮย์เรดดิน บาร์บารอสซา และ โอรุค ไรส์ (Oruç Reis) ผู้มีอำนาจในแอลเจียร์สเมื่อต้นคริสต์ศตวรรษที่ 16 ซึ่งเป็นการเริ่มการมีอิทธิพลของจักรวรรดิออตโตมันในแอฟริกาเหนือเป็นเวลาสี่ร้อยปี และเป็นการก่อตั้งศูนย์กลางของกิจการโจรสลัดในทะเลเมดิเตอเรเนียน
หลังจากสงครามนโปเลียนและการประชุมแห่งเวียนนาในปี ค.ศ. 1815 และการเข้าเกี่ยวข้องของรัฐนาวีของสหรัฐอเมริกาในสงครามบาบารีครั้งที่ 1 ในปี ค.ศ. 1801 ถึงปี ค.ศ. 1805 และ ครั้งที่ 2 ในปี ค.ศ. 1815 เมื่อมหาอำนาจของยุโรปเห็นถึงความจำเป็นในการกำจัดอำนาจของโจรสลัดบาร์บารี หลังจากนั้นอำนาจของโจรสลัดบาร์บารีก็ลดถอยลง นอกจากนั้นฝรั่งเศสก็เข้ายึดบริเวณส่วนใหญ่ตามฝั่งทะเลบาร์บารีในคริสต์ศตวรรษที่ 19
ดูเพิ่ม

ฝั่งทะเลบาร์บารี
ประวัติศาสตร์ยุโรป
แจ็ค ข้อเท้าสปริง

| --- | --- |
ภาพวาดแจ็ค ข้อเท้าสปริง ในปี ค.ศ. 1890
กลุ่ม: หลอกลวง, อุปาทานหมู่, ปิศาจ, ผี
ประเทศ: สหราชอาณาจักร
ภูมิภาค: ลอนดอน ลิเวอร์พูล
ถิ่นที่อยู่: เมือง
แจ็ค ข้อเท้าสปริง (อังกฤษ: Spring Heeled Jack) เป็นตัวละครตัวหนึ่งในคติชนวิทยาอังกฤษ ว่ากันว่าเป็นผู้ต้องหาลึกลับที่ก่อคดีลวนลามผู้หญิงหลายรายในยุควิคตอเรียของประวัติศาสตร์อังกฤษ ที่จนถึงบัดนี้ก็ยังไม่รู้ว่าเป็นใคร  โดยแต่งตัวประหลาดคล้ายผีหรือปีศาจรูปร่างผอมสูง และสามารถกระโดดได้สูงมากผิดมนุษย์ปกติธรรมดา
เรื่องราว

เรื่องราวของแจ็ค ข้อเท้าสปริง เกิดขึ้นในปี ค.ศ. 1836 ตรงกับรัชสมัยการครองราชย์ของสมเด็จพระราชินีนาถวิกตอเรีย โดยในขณะนั้นพระองค์มีพระชนมายุได้เพียง 18 พรรษา โดยนักธุรกิจผู้หนึ่งกำลังเดินกลับบ้านในเวลากลางคืนในขณะเดินทางกลับบ้าน ทันใดนั้นเองเขาก็ได้พบชายประหลาดคนหนึ่งกำลังก้าวกระโดดอยู่เหนือหัวของเขา ก่อนที่จะหายไปในความมืด ซึ่งในขณะนั้น ยังไม่ปรากฏแจ็ค ข้อเท้าสปริง นี้ทำร้ายใคร
ในขณะนั้น มหานครลอนดอนยังไม่ได้มีการจัดระเบียบตัวเมืองให้เป็นระเบียบเรียบร้อยเหมือนปัจจุบันแต่อย่างใด ถนนหนทางยังไม่มีการราดยางมะตอย บริเวณแถบใจกลางเมืองเต็มไปด้วยโรงงานและบ้านพักของคนงาน นับว่าค่อนข้างจอแจพอสมควร ส่วนอีกด้านหนึ่งเป็นแหล่งอาชญากรรมที่เต็มไปด้วยมิจฉาชีพ โจร โสเภณีและยาเสพย์ติด มีคดีอาชญากรรมประเภทลักจี้ชิงปล้น หรือฆ่าข่มขืน เกิดขึ้นประจำ ๆ  การให้แสงสว่างในตัวเมืองในยามค่ำคืนมีเพียงแต่อาศัยแสงจันทร์, แสงเทียนและตะเกียงน้ำมันเท่านั้น ดังนั้นเมื่อพลบค่ำขึ้นมาเมื่อใด  หลายสถานที่จึงกลายเป็นสถานที่เปลี่ยว
แจ็ค ข้อเท้าสปริงนั้นปรากฏเป็นคดีความครั้งแรกในตอนเย็นของวันที่ 11 ตุลาคม ค.ศ. 1837 หลังจากกรมตำรวจลอนดอนก่อตั้งได้ 8 ปี  เมื่อ พอลลี่ อดัม อายุ 17 ปี เป็นสาวเสิร์ฟของกรีนแมนอินโรงแรมในย่านแบล็คอีธ กำลังเดินไปออกเดทกับลูกชายของเจ้าของบริหารโรงแรมในงานเทศกาลฉลองการเก็บเกี่ยว พอลลี่ได้เดินทางลัดตรงเนินเขาในยามค่ำคืนและเปล่าเปลี่ยวปราศจากผู้คน อีกทั้งสถานที่ที่เธอเดินผ่านนั้นครั้งหนึ่งเคยเป็นที่แขวนคอนักโทษในสมัยโบราณทำให้เพิ่มความหวาดกลัวแก่เธอได้เป็นอย่างดี และเมื่อเธอเดินถึงจุดที่ตั้งของหินก้อนใหญ่ที่ถูกเรียกว่า ไวท์ฟิลด์เมาท์ ทันใดนั้นเองก็ปรากฏเงาดำขึ้นออกจากหลืบหินนั้นและมันฉีกเสื้อผ้าของเธอจนขาดวิ่นเผยให้เห็นทรวงอกก่อนที่มันจะเอามือมาจับหน้าอก และก่อนที่มันจะทำอะไรล่วงเกินกว่านั้น พอลล่าก็ร้องหวีดสุดเสียง จนเจ้าของเงาดำนั้นตกใจ ก่อนที่มันจะผละออกจากพอลลี่พร้อมกับเอามือเท้าสะเอวและพ่นไฟสีเงินออกมาและกระโดดหนีไปในความมืด เมื่อพอลลี่เห็นมันไปแล้วเธอก็โล่งใจและสลบคาพื้นก่อนที่จะถูกคนผ่านทางช่วยเอาไว้และส่งตัวไปยังโรงพยาบาล และเมื่อเธอฟื้นขึ้นมา เธอเล่าเรื่องที่เธอเห็น ซึ่งต่อมาก็โด่งดังจนกลายเป็นปากต่อปาก แต่ว่าในตอนนั้นเป็นเพียงแค่คดีพยายามข่มขืนในทางเปลี่ยวหรือการกลั่นแกล้งของวัยรุ่นขี้เมาจากงานฉลองมากกว่า
ผู้ต้องสงสัย

มีการตั้งข้อสันนิษฐานว่าผู้ที่เป็นแจ็ค ข้อเท้าสปริงนั้น เป็นขุนนางชาวไอริชที่ชื่อ   เฮนรี่ เดอ ลา บัว เบเรสฟอร์ด ซึ่งเป็นมาร์ควิสแห่งวอเตอร์ฟอร์ด
วอลเตอร์เกิดในปี ค.ศ. 1811 และในปี ค.ศ. 1837 ที่แจ็ค ข้อเท้าสปริงปรากฏตัวขึ้นครั้งแรกนั้นเขาอายุ 26 ปี และเป็นโสด บิดาของเขา  คือ มาร์ควิสจอห์น เบเรสฟอร์ด นั้นเป็นขุนนางที่ร่ำรวยมหาศาลและถือครองที่ดินผืนใหญ่ในไอร์แลนด์และอังกฤษ เฮนรี่ซึ่งเป็นบุตรชายเพียงคนเดียวจึงถูกเลี้ยงดูอย่างฟุ่มเฟือยหรูหราจนทำให้เขาเป็นคนนิสัยเสียและชอบแกล้งผู้คนอย่างเกินเหตุ
วอลเตอร์เป็นชายที่มีหน้าตาค่อนข้างหล่อเหลาและมีผมสีดำ เขาอาศัยอยู่บ้านพักตากอากาศในกรุงลอนดอนเวลานั้น จุดเด่นเขาคือดวงตาที่กลมโต  เป็นคนที่มีรูปร่างสูงใหญ่และชอบใช้กำลังตัดสินปัญหา ตอนสมัยเรียนอยู่ชั้นมัธยมต้นที่วิทยาลัยอีตันในวินด์เซอร์ เขาเคยถูกจับเพราะรวมหัวพวกเพื่อนคอยยืนอยู่บนหลังอาคารเรียนเพื่อดักปัสสาวะรดหัวอาจารย์ที่เดินผ่านมา และในสมัยเรียนที่ออกซฟอร์ดเขาก็เคยถูกลอบทำร้ายโดยคนกลุ่มคนกลุ่มหนึ่งจนเขารู้สึกเจ็บใจและได้แก้แค้นโดยการจัดการพังบ้านของชายที่เป็นตัวการนั้นพังยับ
นอกจากนี้วอลเตอร์ยังขึ้นชื่อเรื่องด้านกีฬาด้วย เขาเคยถูกเลือกเป็นฝีพายยอดเยี่ยมในการแข่งขันพายเรือของออกซฟอร์ด และอีกด้านหนึ่งเขายังเป็นนักพนันตัวยงอีกด้วย จากความที่เขาหน้าตาดีทำให้เขาเป็นหนุ่มเนื้อหอม จนทำให้ชาวลอนดอนรู้จักเขาไปทั่วในฐานะขุนนางเสเพลที่ไม่เกรงกลัวใคร เขาถูกตำรวจจับเป็นว่าเล่นฐานชกต่อยชาวบ้าน ในตอนที่แจ็ค ข้อเท้าสปริงปรากฏตัวและมีบัตรสนเท่ห์บอกว่าชายส้นเท้านั้นเป็นขุนนางเสเพลปลอมตัวแกล้งคนนั้น ตำรวจเองก็เพ่งเป้าไปที่เขาก่อนอันดับแรก
แต่กระนั้นวอลเตอร์ก็มิได้ใส่ใจข่าวดังกล่าว เขายังคงดำเนินการแกล้งแผลง ๆ ให้คนอื่นเดือดร้อนต่อไป เช่น เขาเป็นลูกค้าประจำบ่อนพนันและซ่องโสเภณี เขามักเมาหัวราน้ำและพูดตลกด้วยคำผรุสวาทกับเสเพลและหญิงขายบริการเป็นประจำ เขาเคยนำสุนัขพันธุ์บลัดฮาวด์ไปที่โบสถ์เพื่อให้มันวิ่งไล่กัดบาทหลวง และเคยนำลาไปนอนบนเตียงของแขกที่มาพักโรงแรมเพื่อให้แขกตกใจด้วย  และยังมีพฤติกรรมแผลง ๆ หลุดโลกอีกหลายอย่าง เช่น การปล่อยให้รถไฟ 2 ขบวนวิ่งชนกันจนเสียหายอย่างหนัก ในขณะที่เขาหัวเราะชอบใจ เป็นต้น
ซึ่งในขณะที่แจ็ค ข้อเท้าสปริงปรากฏตัวนั้น วอลเตอร์ก็ไม่ได้ออกมาพบปะสังสรรค์กับใครอีกเลยโดยอ้างว่าป่วย ซึ่งการที่ชายที่แข็งแรงจะเจ็บป่วยเป็นเวลานานนั้นถือว่าแปลกพอสมควร บรรดาเพื่อนของเขาสงสัยว่าวอลเตอร์อาจแกล้งป่วยเพื่อแอบทำอะไรสักอย่างที่พิเรนทร์อะไรบางอย่างอยู่เบื้องหลังก็เป็นได้  อีกทั้งมีพยานที่อ้างว่าเคยเห็นใต้ผ้าคลุมของแจ็ค ข้อเท้าสปริงนั้นปักตัวอักษร W อยู่ด้วย ซึ่งมันมาจากคำนำหน้าคำว่า วอเตอร์ฟอร์ด (Waterford) นั้นเอง ประกอบกับวอลเตอร์มีเพื่อนที่เรียนสาขาจักรกลในออกซฟอร์ดอยู่ด้วย จริงไม่น่าแปลกแต่อย่างใดถ้าวอลเตอร์จะให้เพื่อนคนนั้นแอบสร้างขาสปริงให้อย่างลับ ๆ ก็เป็นได้
กระทั่งวอลเตอร์แต่งงานเมื่ออายุ 31 ปี เขาก็ไม่เคยเล่นอะไรแผลง ๆ อีกเลย ในชีวิตปั้นปลายในปี ค.ศ. 1859 วอลเตอร์ก็เสียชีวิตเนื่องด้วยอุบัติเหตุขี่ม้าล่าสัตว์ ส่งผลให้เขาคอหัก และจบชีวิตลงในขณะเขามีอายุ 48 ปี ซึ่งแจ็ค ข้อเท้าสปริง ก็หยุดอาละวาดในปี ค.ศ. 1904 ในลิเวอร์พูล จึงเชื่อว่าเขาไม่ใช่แจ็ค ข้อเท้าสปริง
ในวัฒนธรรมสมัยนิยม

แจ็ค ข้อเท้าสปริง หรือ Spring Heeled Jack ได้กลายมาเป็นชื่อวงดนตรี 2 วง โดยวงแรกเป็นวงดนตรีแนวอิเล็กทรอนิกส์จากอังกฤษ และอีกวง เป็นวงดนตรีแนวสกาของสหรัฐอเมริกา
ดูเพิ่ม

แจ็ค เดอะ ริปเปอร์
มนุษย์นกฮูก
แหล่งข้อมูลอื่น

เว็บไซต์ แจ็ค ข้อเท้าสปริง เก็บถาวร 2016-03-04 ที่ เวย์แบ็กแมชชีน
ภาพวาดแจ็ค ข้อเท้าสปริง ที่กระโดดข้ามประตู ซึ่งเป็นการปรากฏตัวครั้งแรกจากการพบเห็นโดยนักธุรกิจ
ภาพวาดการประชุมพิจารณคดีเกี่ยวกับคดีแจ็ค ข้อเท้าสปริง (ค.ศ. 1840)
ภาพวาดของ   เฮนรี่ เดอ ลา บัว เบเรสฟอร์ด มาร์ควิสแห่งวอเตอร์ฟอร์ด  ผู้ต้องสงสัยว่าจะเป็นแจ็ค ข้อเท้าสปริง (ค.ศ. 1840)
โจ โจนาส

| โจ โจนาส |
| --- | --- |
โจ โจนาส ในปี ค.ศ. 2012
เกิด: โจเซฟ แอดัม โจนาส  (1989-08-15) 15 สิงหาคม ค.ศ. 1989 (35 ปี) คาซากรานเด, รัฐแอริโซนา, สหรัฐ
อาชีพ:  นักร้อง  นักแต่งเพลง  นักแสดง  โปรดิวเซอร์เพลง 
ปีปฏิบัติงาน: ค.ศ. 2004–ปัจจุบัน
คู่สมรส: โซฟี เทอร์เนอร์ (ค.ศ. 2019–2023)
บุตร: 2
ญาติ:   เควิน โจนาส (พี่ชาย)  นิก โจนาส (น้องชาย)  แฟรงกี โจนาส (น้องชาย) 
อาชีพทางดนตรี
แนวเพลง:  ป็อป  ป็อปร็อก  อาร์แอนด์บี 
เครื่องดนตรี:  ร้องนำ  กีตาร์  เปียโน 
ค่ายเพลง:  วอลต์ ดิสนีย์  ฮอลลีวูด  โจนาส 
 นักดนตรี
โจเซฟ แอดัม "โจ" โจนาส (อังกฤษ: Joseph Adam "Joe" Jonas) เกิดเมื่อวันที่ 15 สิงหาคม ค.ศ. 1989 เป็นนักร้อง นักดนตรีและนักแสดง ชาวอเมริกัน เขาเป็นนักร้องนำร่วมกับน้องชายของเขานิก โจนาส ในวงโจนาสบราเทอร์ส วงป็อปร็อกที่เขาร่วมกับพี่น้องอีก 2 คน นิกและเควิน เขายังแสดงในบทบาท โจเซฟ ลูคัสทางซีรีส์ช่องดิสนีย์ ที่ชื่อ Jonas เขาเป็นอดีตแฟนหนุ่มของเทย์เลอร์ สวิฟต์
หลังยุบวงโจนาสบราเทอส์ในปี ค.ศ. 2013 โจได้ตั้งวงใหม่ชื่อ ดีเอ็นซีอี มีซิงเกิลเปิดตัว "เค้กบายดิโอเชียน" ซึ่งขึ้นถึงอันดับที่ 9 บนชาร์ตบิลบอร์ดฮอต 100
ผลงาน

| ปี | เรื่อง | บทบาท | หมายเหตุ |
| --- | --- | --- | --- |
| 2008 | Hannah Montana & Miley Cyrus: Best of Both Worlds Concert | Himself | Concert film |
| 2009 | Jonas Brothers: The 3D Concert Experience | Himself | Concert film |
| 2009 | Night at the Museum: Battle of the Smithsonian | Cherub | Voice |
| 2016 | Zoolander 2 | Himself |  |
| 2016 | The Highway Is for Gamblers | Taylor | Post-producing |
| ปี | เรื่อง | บทบาท | หมายเหตุ |
| --- | --- | --- | --- |
| 2007 | Hannah Montana | Himself | Episode: "Me and Mr. Jonas and Mr. Jonas and Mr. Jonas" |
| 2008 | Camp Rock | Shane Gray | Television film |
| 2008–10 | Jonas Brothers: Living the Dream | Himself | Lead role |
| 2008 | Jonas Brothers: Live in London | Himself | Television documentary |
| 2008 | Jonas Brothers: Band in a Bus | Himself | Television documentary |
| 2008 | Jonas Brothers: Live & Mobile | Himself | Television documentary |
| 2009 | Atrévete a soñar | Himself | Episode: "Promesa de amor" |
| 2009–10 | JONAS L.A. | Joe Lucas | Lead role |
| 2010 | Camp Rock 2: The Final Jam | Shane Gray | Television film |
| 2010–12 | Hot in Cleveland | Will | 2 episodes |
| 2010 | American Idol | Guest judge | 2 episodes |
| 2010 | Sonny With A Chance | Himself | Episode: "A So Random Holiday Special" |
| 2012–13 | Married to Jonas | Himself | Recurring role |
| 2012 | The Next: Fame Is at Your Doorstep | Judge / Mentor | Season 1 |
| 2015 | I Can Do That | Contestant | Season 1 |
| 2016 | Grease Live | Johnny Casino | Television special |
| 2016 | Comedy Bang! Bang! | Himself | Episode: "Joe Jonas Wears a Maroon and Gold Letterman Jacket With White Sneakers" |
รางวัลและชื่อเข้าชิง

| ปี | รางวัล | ประเภท | ผู้เข้าชิง | ผล |
| --- | --- | --- | --- | --- |
| 2008 | Los Premios MTV Latinoamérica | Fashionista Award - Male | Himself | ชนะ |
| 2009 | Kids Choice Awards | Favorite TV Actor | Himself | ชนะ |
| 2010 | J-14's Teen Icon Awards | Icon Tweeter | Himself | เสนอชื่อเข้าชิง |
| 2011 | Kids Choice Awards | Favorite TV Actor | Himself | เสนอชื่อเข้าชิง |
แหล่งข้อมูลอื่น

โจ โจนาส ที่เอกซ์ (ทวิตเตอร์)
โจ โจนาส ที่อินเทอร์เน็ตมูวีเดตาเบส
แจ็กคัล (วิดีโอเกม)

| แจ็กคัล |
| --- | --- |
ใบปลิวส่งเสริมการขายจากโคนามิซอฟต์แวร์คลับ
ผู้พัฒนา: โคนามิ
ผู้จัดจำหน่าย: โคนามิ
เครื่องเล่น: อาร์เคด, แฟมิคอม, แฟมิคอมดิสก์ซิสเต็ม, แซดเอกซ์ สเปกตรัม, คอมโมดอร์ 64, ไอบีเอ็ม พีซี, โทรศัพท์เคลื่อนที่, เอกซ์บอกซ์ไลฟ์อาร์เคดผ่านเกมรูม
วางจำหน่าย: อาร์เคดอเมริกาเหนือ: ตุลาคม ค.ศ. 1986 ญี่ปุ่น: 15 ตุลาคม ค.ศ. 1986แฟมิคอมดิสก์ซิสเต็มญี่ปุ่น: 2 พฤษภาคม ค.ศ. 1988แฟมิคอมอเมริกาเหนือ: กันยายน ค.ศ. 1988
แนว: รันแอนด์กัน
รูปแบบ: ผู้เล่นเดี่ยว, หลายผู้เล่น
ระบบอาร์เคด: ฮาร์ดแวร์ดับเบิลดริบเบิลที่ดัดแปลง
แจ็กคัล, (อังกฤษ: Jackal) ยังจัดจำหน่ายภายใต้ชื่อ ท็อปกันเนอร์ (อังกฤษ: Top Gunner) เป็นวิดีโอเกมแนวชูตเอ็มอัปสไตล์รันแอนด์กันในมุมมองเหนือศีรษะโดยโคนามิที่เปิดตัวสำหรับอาร์เคดใน ค.ศ. 1986 ซึ่งผู้เล่นจะต้องขับรถจี๊ปติดอาวุธเพื่อที่จะช่วยเหลือเชลยศึก (POWs) ที่ติดอยู่ในดินแดนของศัตรู
โครงเรื่อง

หน่วยแจ็กคัลเป็นกลุ่มทหารชั้นยอดที่มีทหารสี่คนที่ผ่านการฝึกอย่างสมบุกสมบันเพื่อเอาชีวิตรอดในทุกสภาพแวดล้อม ทีมนี้ประกอบด้วยพันเอกเด็กเกอร์, ร้อยโทบ็อบ, สิบเอกควินต์ และสิบโทเกรย์ พวกเขาได้รับภารกิจให้ขับรถจี๊ปติดอาวุธสองคันเข้าไปในดินแดนของศัตรูเพื่อช่วยเหลือและแยกเชลยศึก
รูปแบบการเล่น

แจ็กคัลสามารถเล่นได้โดยผู้เล่นสูงสุดสองคนพร้อมกัน ผู้เล่นคนที่สองสามารถเข้าร่วมในระหว่างการเล่นได้ตลอดเวลาและรถจี๊ปสองคันจะมีหมายเลขกำกับอยู่บนฝากระโปรงเพื่อระบุว่าผู้เล่นคนใดเป็นผู้ควบคุม การควบคุมประกอบด้วยก้านควบคุมแปดทิศทางและปุ่มโจมตีสองปุ่ม ปุ่มแรกยิงป้อมปืนกลของรถจี๊ป (ซึ่งจะยิงไปทางเหนือเสมอ) ในขณะที่ปุ่มที่สองใช้เพื่อยิงระเบิดไปยังทิศทางที่รถจี๊ปหันหน้าไป เครื่องยิงลูกระเบิดสามารถอัปเกรดเป็นเครื่องยิงขีปนาวุธซึ่งสามารถอัปเกรดเพิ่มเติมได้ถึงสามครั้ง ทำให้สามารถเข้าถึงได้ไกลขึ้น จากนั้นขีปนาวุธที่ยิงจะกระจายไปในสองหรือสี่ทิศทาง ซึ่งปืนกลมีอำนาจการยิงที่อ่อนแอกว่า แต่มีอัตราการยิงที่เร็วกว่า ในขณะที่เครื่องยิงลูกระเบิด/ขีปนาวุธสามารถทำลายรถถังและปืนใหญ่ของข้าศึกได้ในนัดเดียว รวมทั้งทำลายประตูและอาคารต่าง ๆ
เกมเริ่มต้นด้วยเฮลิคอปเตอร์ขนส่งคู่หนึ่งที่หย่อนรถจี๊ปของผู้เล่นไปยังชายฝั่งของดินแดนศัตรู ตามด้วยเครื่องบินลำหนึ่งที่หย่อนพลขับรถจี๊ปและพลปืน วัตถุประสงค์หลักคือการบุกเข้าไปในกองบัญชาการหลักของศัตรู และทำลายอาวุธสุดยอดของพวกมัน ระหว่างทาง ผู้เล่นจะรุดหน้าผ่านค่ายกักกันจำนวนมากที่มีการจับเชลยศึก เชลยที่ถูกขังในค่ายคนเดียวจะอัปเกรดเครื่องยิงลูกระเบิด/ขีปนาวุธของรถจี๊ปทีละระดับ รถจี๊ปของผู้เล่นสามารถบรรทุกเชลยได้ถึงแปดคนเท่านั้น และเมื่อเติมเต็มแล้วผู้เล่นจะต้องขับรถไปยังสนามบินเฮลิคอปเตอร์ที่ใกล้ที่สุดซึ่งมีเฮลิคอปเตอร์ช่วยเชลยรออยู่ ผู้เล่นได้รับคะแนนมากขึ้นในการรับเชลยติดต่อกัน หากผู้เล่นส่งเชลยแปดคนในแถวเข้าสู่เฮลิคอปเตอร์ได้สำเร็จเครื่องยิงขีปนาวุธของรถจี๊ปจะได้รับการอัปเกรดไปอีกระดับ แจ็กคัลไม่มีโครงสร้างสเตจแบบดั้งเดิม แต่ทั้งเกมจะเกิดขึ้นในด่านต่อเนื่องแบบยาว ๆ ผู้เล่นจะต้องผ่านพื้นที่ต่าง ๆ จำนวนมากตลอดเส้นทางของภารกิจ เช่น ซากปรักหักพังโบราณ, ทะเลสาบ, เนินเขา และภูเขา ก่อนที่จะไปถึงกองบัญชาการของศัตรู เพลงประกอบจะเปลี่ยนไปเมื่อผู้เล่นเข้าสู่เกมมากขึ้น
รถจี๊ปของผู้เล่นสามารถวิ่งทับทหารเดินเท้าได้ แต่จะถูกทำลายหากถูกยิงด้วยกระสุนปืนหรือชนกับยานพาหนะของศัตรู เมื่อรถจี๊ปของผู้เล่นถูกทำลาย รถจี๊ปทดแทนจะปรากฏขึ้นและเครื่องยิงขีปนาวุธจะลดระดับลงหนึ่งระดับ หากรถจี๊ปคันก่อนหน้านี้บรรทุกเชลยศึก ผู้รอดชีวิตจะกระจายตัวออกจากซากรถเพื่อรอรับอีกครั้ง ผู้เล่นสามารถรับรถจี๊ปพิเศษได้โดยการได้รับคะแนนจำนวนหนึ่ง เกมจะจบลงเมื่อผู้เล่นทำภารกิจสำเร็จหรือหมดรถจี๊ปทดแทน แผนที่จะแสดงที่หน้าจอเกมโอเวอร์เพื่อแสดงว่าผู้เล่นรุดหน้าไปไกลแค่ไหน ในขณะที่เกมแจ็กคัลมีคุณสมบัติดำเนินการต่ออันเดียว ผู้เล่นสามารถ "โกง" เกมได้ โดยใช้คุณสมบัติการเข้าร่วม และเปลี่ยนไปใช้แผงควบคุมอื่นก่อนที่จะนำสู่การเล่นเกมผ่านหน้าจอ
ความแตกต่างของเวอร์ชัน

เดิมที แจ็กคัลได้รับการออกแบบมาให้เล่นกับก้านควบคุมแบบหมุนคล้ายกับที่เอสเอ็นเคใช้ในบางเกมของพวกเขาในเวลานั้น เช่น ทีเอ็นเค III และอิการิวอร์ริเออส์ ก้านควบคุมแบบหมุนช่วยให้ผู้เล่นไม่เพียงแต่ยักย้ายรถจี๊ป แต่ยังควบคุมทิศทางของตำแหน่งที่ป้อมปืนกลเล็งอีกด้วย ทำให้ผู้เล่นสามารถยิงได้ในแปดทิศทาง เวอร์ชันของแจ็กคัลที่มีรูปแบบการควบคุมนี้ได้รับการทดสอบทางการตลาด แต่ไม่ได้รับการเผยแพร่ในวงกว้าง ซึ่งการเปิดตัวเกมในวงกว้างได้ใช้ก้านควบคุมมาตรฐานแปดทิศทางแทน
เกมดังกล่าวได้รับการจัดจำหน่ายในชื่อโทกูชู บูไท จักการุ ในประเทศญี่ปุ่น, ท็อปกันเนอร์ในทวีปอเมริกาเหนือ และเพียงชื่อแจ็กคัลในทวีปยุโรป, โอเชียเนีย และทวีปเอเชีย ซึ่งเกมเวอร์ชันญี่ปุ่นแตกต่างจากเกมอื่น ๆ ตรงที่รถจี๊ปของผู้เล่นยิงไปในทิศทางที่หันหน้าไปแทนที่จะยิงไปทางเหนือเสมอ โดยส่งผลต่อลักษณะของกลยุทธ์ที่ผู้เล่นต้องใช้เพื่อดำเนินการผ่านภารกิจ นอกเหนือจากชื่อแล้ว รูปแบบท็อปกันเนอร์ของเกมนั้นแทบจะเหมือนกับแจ็กคัลเวอร์ชันสากล แต่มีความแตกต่างเล็กน้อย ซึ่งคือธงสีเหลืองและสีน้ำเงินที่ประดับประดารถจี๊ปของผู้เล่นในแจ็กคัลแต่ละคนถูกแทนที่ด้วยธงชาติสหรัฐ ในขณะที่ค่ายศัตรูและยานพาหนะหลายคันประดับด้วยธงชาติเวียดนาม
พอร์ต > นินเท็นโดเอนเตอร์เทนเมนต์ซิสเตม

แจ็กคัลได้รับการวางจำหน่ายสำหรับนินเท็นโดเอนเตอร์เทนเมนต์ซิสเตม (NES) เมื่อเดือนกันยายน ค.ศ. 1988 ในทวีปอเมริกาเหนือ ซึ่งแจ็กคัลในระบบนินเท็นโดเอนเตอร์เทนเมนต์ซิสเตมมีความแตกต่างดังต่อไปนี้จากเวอร์ชันอาร์เคด
คราวนี้รถจี๊ปของผู้เล่นทั้งสองคนมีสีแตกต่างกันเนื่องจากข้อจำกัดด้านกราฟิกของฮาร์ดแวร์ รถจี๊ปของผู้เล่นคนที่ 1 ยังคงเป็นสีเขียวมาตรฐาน ในขณะที่ผู้เล่นคนที่ 2 ควบคุมรถจี๊ปสีน้ำตาล
ผู้เล่นมีพื้นที่มากขึ้นในการกรีธาทัพเนื่องจากการเปลี่ยนจากขอบจอแนวตั้งมาเป็นแนวนอน
ตอนนี้เกมถูกแบ่งออกเป็นหกด่านแทนที่จะเป็นด่าน ๆ ด่านเดียว แต่ละด่านมีบอสที่แตกต่างกันรออยู่ในตอนท้าย ซึ่งรวมถึงศัตรูที่ไม่ได้พบในเวอร์ชันอาร์เคด เช่น รูปปั้นที่ปล่อยขีปนาวุธออกจากปาก, เรือรบ และบอสใหม่ตัวสุดท้าย (เครื่องพ่นไฟขนาดยักษ์ ซึ่งสามารถทำลายได้อย่างมีประสิทธิภาพด้วยปืนกล)
เครื่องยิงลูกระเบิด/ขีปนาวุธจะต้องอัปเกรดสามครั้งเพื่อให้ถึงอำนาจสูงสุดมากกว่าสี่เท่า อย่างไรก็ตาม หากผู้เล่นทำรถจี๊ปสูญเสีย อาวุธจะเปลี่ยนกลับเป็นเครื่องยิงลูกระเบิดเริ่มต้น แทนที่จะถูกลดระดับเป็นระดับก่อนหน้า
รถจี๊ปของผู้เล่นสามารถบรรทุกเชลยศึกได้มากเท่าที่มีอยู่ในแต่ละด่าน แทนที่จะจำกัดแค่แปดคน ในขณะที่ไม่มีโบนัสคะแนนสำหรับการส่งเชลยศึกอย่างต่อเนื่อง เครื่องยิงลูกระเบิด/ขีปนาวุธของผู้เล่นจะได้รับการอัปเกรดหนึ่งระดับเมื่อมีจำนวนเชลยที่ได้รับการพาไปยังเฮลิคอปเตอร์
มีการเพิ่มไอคอนเพาเวอร์-อัป ที่ซ่อนอยู่สามแบบ ได้แก่ ดาวสีเขียวที่เพิ่มรถจี๊ปพิเศษให้กับสต็อกของผู้เล่น, ดาวสีแดงที่ฆ่าศัตรูบนหน้าจอทั้งหมด และดาวกะพริบที่อัปเกรดเครื่องยิงขีปนาวุธให้อยู่ในระดับสูงสุด สิ่งเหล่านี้สามารถพบได้โดยการยิงระเบิดหรือขีปนาวุธในจุดซ่อนบางจุดเท่านั้น
เวอร์ชันภาษาญี่ปุ่นได้รับการเผยแพร่สำหรับแฟมิคอมดิสก์ซิสเตม (FDS) เมื่อไม่กี่เดือนก่อนหน้านั้นในวันที่ 2 พฤษภาคม ค.ศ. 1988 ภายใต้ชื่อไฟนอลคอมมานด์: อากาอิโยซาอิ (ファイナルコマン 赤 い 要塞, "Final Command: Red Fortress") ซึ่งเวอร์ชันก่อนหน้านี้ไม่มีเนื้อหาบางส่วนที่เพิ่มลงในคู่ของแฟมิคอมในภายหลัง เนื่องจากมีการเผยแพร่ในรูปแบบการ์ดดิสก์แทนที่จะเป็นตลับรอม กล่าวคือ สเตจในเวอร์ชันแฟมิคอมดิสก์ซิสเตมจะเลื่อนในแนวตั้งเท่านั้น, มีเลย์เอาต์ต่างกัน และส่งผลให้สั้นลงมาก ส่วนสเตจชายหาดไม่มีในเวอร์ชันแฟมิคอมดิสก์ซิสเตม ดังนั้นสเตจซากปรักหักพัง (สเตจ 2 ในเวอร์ชันแฟมิคอม) จึงทำหน้าที่เป็นสเตจเบื้องต้นแทน
พอร์ต > แพลตฟอร์มอื่น ๆ

ในทวีปยุโรป โคนามิได้เปิดตัวพอร์ตของแจ็กคัลสำหรับแซดเอกซ์ สเปกตรัม, แอมสตรัด ซีพีซี และคอมโมดอร์ 64 ใน ค.ศ. 1988 ส่วนเวอร์ชันเอ็มเอส-ดอส ได้เปิดตัวในทวีปอเมริกาเหนือเมื่อ ค.ศ. 1989 ควบคู่ไปกับพอร์ตคอมโมดอร์ 64 ที่แตกต่างกัน โดยเวอร์ชันเหล่านี้มีพื้นฐานมาจากเกมอาร์เคด และรอมอิมเมจของ แจ็กคัล แฟมิคอมได้รวมอยู่ในเกมรวมวินโดวส์ พีซี โคนามิคอลเลกเตอส์ซีรีส์: คาสเซิลวาเนียแอนด์คอนทรา ที่วางจำหน่ายใน ค.ศ. 2002 ในทวีปอเมริกาเหนือ อย่างไรก็ตาม เกมไม่สามารถเข้าถึงได้ด้วยวิธีการที่ถูกต้อง และสามารถพบได้โดยการแยกเกมออกจากไฟล์ปฏิบัติการเท่านั้น เกมดังกล่าวแทบจะเหมือนกับการเปิดตัวแฟมิคอมดั้งเดิม ยกเว้นวันที่ลิขสิทธิ์ที่อัปเดต
เมื่อวันที่ 29 กรกฎาคม ค.ศ. 2009 บริษัทโคนามิได้เปิดตัวอากาอิโยซาอิเวอร์ชันมือถือสำหรับฟีเจอร์โฟนผ่านบริการโคนามิเน็ต ดีเอกซ์ เวอร์ชันนี้มีเนื้อหาเพิ่มเติมจากแจ็กคัลเวอร์ชันแฟมิคอม ตลอดจนกราฟิกที่ได้รับการปรับปรุงให้มีคุณภาพใกล้เคียงกับเวอร์ชันอาร์เคดมากขึ้น ส่วนแจ็กคัลเวอร์ชันมือถือที่ไม่เกี่ยวข้อง (อิงจากเกมแฟมิคอมเช่นกัน) ได้วางจำหน่ายโดยบริษัทโคนามิสำหรับตลาดจีนเมื่อวันที่ 5 สิงหาคม ค.ศ. 2010
นอกจากนี้ แจ็กคัลเวอร์ชันอาร์เคดได้เปิดตัวสำหรับบริการเกมรูมเมื่อวันที่ 27 ตุลาคม ค.ศ. 2010
การตอบรับ

ในประเทศญี่ปุ่น เกมแมชชีนได้จัดอันดับแจ็กคัลในฉบับวันที่ 15 พฤศจิกายน ค.ศ. 1986 ว่าเป็นหน่วยเกมอาร์เคดบนโต๊ะที่ประสบความสำเร็จมากที่สุดอันดับสามแห่งปี
แหล่งข้อมูลอื่น

Jackal ที่ MobyGames
Jackal ที่ Killer List of Videogames
แม่แบบ:WoS game
โจอี ราโมน

| โจอี ราโมน |
| --- | --- |
โจอี ราโมน ในปี ค.ศ. 1985
ข้อมูลพื้นฐาน
ชื่อเกิด: เจฟฟรี โรส ไฮแมน
เกิด: 19 พฤษภาคม ค.ศ. 1951
ที่เกิด: ควีนส์, รัฐนิวยอร์ก สหรัฐอเมริกา
เสียชีวิต: 15 เมษายน ค.ศ. 2001
แนวเพลง: พังก์ร็อก
อาชีพ: นักร้อง นักดนตรี นักแต่งเพลง
เครื่องดนตรี: เสียงร้อง, กีตาร์, กลอง, เครื่องตี
ช่วงปี: ค.ศ. 1964 – 2001
ค่ายเพลง: ไซร์เออ, เรดิโอแอคทีฟ

เว็บไซต์: joeyramone.com
เจฟฟรีย์ โรส ไฮแมน (อังกฤษ: Jeffrey Ross Hyman) (เกิด 19 พฤษภาคม ค.ศ. 1951 - 15 เมษายน ค.ศ. 2001) หรือที่รู้จักกันในชื่อ "โจอี้ ราโมน" (Joey Ramone) เป็นนักดนตรี นักแต่งเพลงและนักร้องชาวอเมริกัน เป็นที่รู้จักจากการเป็นนักร้องนำวงพังก์ร็อก เดอะราโมนส์ ซึ่งเขายังถือเป็นผู้รวมก่อตั้งวงนี้อีกด้วย ด้วยภาพลักษณ์ต่าง ๆ ทั้ง เสียงร้องแบบเทเนอร์ และการแสดงออกบนเวทีต่าง ๆ ทำให้เขากลายเป็นไอคอนของวัฒนธรรมยุคใหม่ เขาเสียชีวิตจากมะเร็งต่อมน้ำเหลือง เมื่อวันที่ 15 เมษายน ค.ศ. 2001
โจอี แม็กอินไทร์

| โจอี แม็กอินไทร์ |
| --- | --- |
Joe McIntyre, HMV Record Store in Oxford Street, London on September 8, 2008
ข้อมูลพื้นฐาน
ชื่อเกิด: โจเซฟ มัลเรย์ แม็กอินไทร์
เกิด:  (1972-12-31) 31 ธันวาคม ค.ศ. 1972 (51 ปี)
ที่เกิด: Needham, Massachusetts, U.S.
แนวเพลง: ป็อป สวิง
อาชีพ: นักร้อง-นักแต่งเพลง, โปรดิวเซอร์เพลง, นักแสดง
ช่วงปี: 1985–1994 (กับ NKOTB) 1998–ปัจจุบัน(solo) 2008–ปัจจุบัน (กับ NKOTB)
ค่ายเพลง: C2/Columbia Records Q The Music/Atlantic Records Madacy City Light
คู่สมรส: Barrett

เว็บไซต์: Joey Official website
โจเซฟ มัลเรย์ "โจอี" แม็กอินไทร์ (อังกฤษ: Joseph Mulrey "Joey" McIntyre) เกิดเมื่อวันที่ 31 ธันวาคม ค.ศ. 1972 เป็นนักร้อง นักแต่งเพลง นักแสดง ชาวอเมริกัน เป็นที่รู้จักในฐานะสมาชิกที่อายุน้อยที่สุดของวง นิวคิดส์ออนเดอะบล็อก
โจอี้ ลอว์เรนซ์

| โจอี้ ลอว์เรนซ์ |
| --- | --- |
เกิด:  (1976-04-20) เมษายน 20, 1976 (48 ปี) Joseph Lawrence Mignogna, Jr. ฟิลาเดลเฟีย รัฐเพนซิลวาเนีย สหรัฐอเมริกา
คู่สมรส: มิเชลล์ เวลลา (2002-2005) แชนดี ยอว์น-เนลสัน 2005-
อาชีพ: นักแสดง นักร้อง
ปีที่แสดง: 1982–ปัจจุบัน
โจเซฟ "โจอี้" ลอว์เรนซ์ (อังกฤษ: Joseph "Joey" Lawrence) เกิดเมื่อวันที่ 20 เมษายน ค.ศ. 1976 เป็นนักแสดง นักร้อง และพิธีกรรายการโทรทัศน์ ชาวอเมริักัน ผลงานด้านโทรทัศน์เขาเป็นที่รู้จักมากที่สุดจากซีรีส์โทรทัศน์เรื่อง Gimme a Break! และ Blossom